open-index/open-wikipedia-markdown huggingface dataset:
Τόμας Τζόρνταν (καλαθοσφαιριστής)

Ο **Τόμας Έντουαρντ Τζόρνταν** (γεννήθηκε στις 23 Μαΐου 1968) είναι Αμερικανός πρώην επαγγελματίας καλαθοσφαιριστής του οποίου η σταδιοδρομία διήρκεσε από το 1988 έως το 2003.

Ο Τζόρνταν έπαιξε κολεγιακό μπάσκετ στο κρατικό πανεπιστήμιο της Οκλαχόμα . Δεν ήταν επιλέξιμος ως πρωτοετής το 1987–88, και στη δεύτερη χρονιά του, είχε κατά μέσο όρο 13,8 πόντους και 5,8 ριμπάουντ ανά παιχνίδι. Η απόφαση του Τζόρνταν να εγκαταλείψει νωρίς το κολέγιο για να παίξει επαγγελματικά οφειλόταν στην έλλειψη ομαδικής χημείας.

Ο Τζόρνταν είπε ότι ποτέ δεν «απόλαυσε» το μπάσκετ, απλώς «το έπαιζε». Χρησιμοποίησε το άθλημα ως μέσο για να αποκτήσει δωρεάν κολεγιακή εκπαίδευση και οι επιθυμίες του να παίξει επαγγελματικά δεν ήταν απαραίτητα ο στόχος του. Τον Οκτώβριο του 1998, ο Τζόρνταν είπε: «Αν ο αέρας ανατινάξει την μπάλα, δεν πρόκειται να κλάψω. Μην με παρεξηγείτε, δεν θα αρνηθώ μία επαγγελματική σταδιοδρομία αν συμβεί αυτό, αλλά δεν υπολογίζω σε αυτό."  Στη συνέχεια συνέχισε να παίζει για 14 χρόνια σε έξι χώρες μετά το δεύτερο έτος 1988-89.

Ο Τζόρνταν έπαιξε επίσης στο NBA . Τον Απρίλιο του 1993, ο Τζόρνταν υπέγραψε ως ελεύθερος από τους Φιλαδέλφια 76ερς και έπαιξε στα τέσσερα τελευταία παιχνίδια της περιόδου 1992-93 με μέσο όρο 11,0 πόντους, 4,8 ριμπάουντ και 1,3 τάπες ανά παιχνίδι.

## Παραπομπές


Κατηγορία:Καλαθοσφαιριστές Τράμπζονσπορ ΜΚ
Κατηγορία:Καλαθοσφαιριστές Φελίτσε Σκαντόνε
Κατηγορία:Καλαθοσφαιριστές Σάσκι Μπασκόνια
Κατηγορία:Πάουερ φόργουορντ
Κατηγορία:Καλαθοσφαιριστές Φιλαδέλφεια 76ers
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Βαγιαδολίδ
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Σαραντάρι

Το Σαραντάρι είναι οικισμός της βορειοανατολικής Αττικής και βρίσκεται στον Δήμο Ωρωπού, μόλις 3 χιλιόμετρα μακριά από τη Σκάλα Ωρωπού. Ανήκει στην ευρύτερη περιοχή της περιφέρειας Αττικής και έχει 120 μόνιμους κατοίκους. Το μέρος αυτό ήταν εκείνο που πέθανε ο υποσμηναγός Νικόλαος Παρούσης, ο άνθρωπος ο οποίος θυσίασε τη ζωή του για να μην πέσει το Mirage 2000, που ήταν πιλότος, πάνω σε σχολείο της Σκάλας Ωρωπού. Στο σημείο της πτώσης έχει χτιστεί μια μικρή εκκλησία του Αγίου Νικολάου, όπου τελείται κάθε χρόνο μια μνημόσυνη γιορτή προς τιμήν του έκπτωτου ήρωα. Ακόμη υπάρχει και ο εξωραϊστικός σύλλογος της περιοχής, Αθανάσιος Διάκος, με πρόεδρο τον Ελευθέριο Τσώτσο, που συμβάλλει σε εκδηλώσεις όπου γίνονται στην περιοχή αλλά και στις γύρω περιοχές.

## Ονομασία
Υπάρχουν 2 εκδοχές που πιστεύεται πως δόθηκε το συγκεκριμένο όνομα στην περιοχή. Η 1η είναι πως στην τοποθεσία που έχει χτιστεί πάνω το χωριό αυτό, ήταν εκεί όπου βρισκόταν ο ποταμός Σαραντάρης, εξού και η ονομασία. Η 2η εκδοχή είναι πως όταν πληθυσμός από την Αλβανία έφυγε από την χώρα του με σκοπό να εγκατασταθεί εκεί, οι τότε άρχοντες της περιοχής τους έδωσαν μόνο 40 στρέμματα γης και λόγω αυτού του γεγονότος ονομάστηκε Σαραντάρι.

## Εξωτερικοί σύνδεσμοι
https://sarantari.blogspot.com/

https://www.ethnos.gr/greece/article/181860/ohroaspilotospoythysiasethzohtoygianamhnpeseitomiraz2000panosesxoleio

https://www.facebook.com/%CE%95%CE%BE%CF%89%CF%81%CE%B1%CE%B9%CF%83%CF%84%CE%B9%CE%BA%CF%8C%CF%82-%CE%A3%CF%8D%CE%BB%CE%BB%CE%BF%CE%B3%CE%BF%CF%82-%CE%91%CE%B8%CE%B1%CE%BD%CE%AC%CF%83%CE%B9%CE%BF%CF%82-%CE%94%CE%B9%CE%AC%CE%BA%CE%BF%CF%82-%CE%A3%CE%B1%CF%81%CE%B1%CE%BD%CF%84%CE%AC%CF%81%CE%B9-%CE%A9%CF%81%CF%89%CF%80%CE%BF%CF%8D-103645484400591/

Κατηγορία:Οικισμοί του νομού Αττικής
Αλεξάντερ Ζβέρεφ

Ο **Αλεξάντερ "Σάσα" Ζβέρεφ **  ( γεν. 20 Απριλίου  1997) είναι Γερμανός επαγγελματίας τενίστας, ρωσικής κατατωγής,. Έχει βρεθεί μέχρι και στο νο2 της παγκόσμιας κατάταξης και ήταν μόνιμος παίκτης της κορυφαίας δεκάδας από τον Ιούλιο του 2017 μέχρι το φθινόπωρο του 2022 που λόγω χρόνιου τραυματισμού έπεσε στο νούμερο 12 με το οποίο τερμάτισε και την χρονιά.  Στέφθηκε χρυσός ολυμπιονίκης στο απλό στους Ολυμπιακούς Αγώνες του 2020. 

Με την νίκη του στους Ολυμπιακούς Αγώνες ο Ζφέρεφ έγινε ο πρώτος Γερμανός τενίστας που κέρδισε Ολυμπιακό μετάλλιο στο μονό του τένις. Έχει κατακτήσει επίσης το τουρνουά ATP Finals το 2018 και 5 τίτλους της σειράς ATP Masters 1000. Από τους ενεργούς τενίστες περισσότερους τίτλους Masters από τον Ζφέρεφ έχουν μόνο οι Νόβακ Τζόκοβιτς, Ραφαέλ Ναδάλ και Άντι Μάρεϊ.   Συνολικά ο Ζβέρεφ έχει κατακτήσει 18 τίτλους ATP στο απλό και δύο στο διπλό.  Σε Γκραν Σλαμ διοργάνωση έχει φτάσει μέχει και τον τελικό, στο US Open του 2020, όπου έχασε από τον Αυστριακό Ντόμινικ Τιμ.  

## Καριέρα

Ο Ζβέρεφ γεννήθηκε από γονείς που ασχολούνταν επαγγελματικά με το τένις . Οι γονείς του Irina και Alexander Zverev Sr. έπαιζαν επαγγελματικά για τη Σοβιετική Ένωση και ο μεγαλύτερος αδερφός του Mischa είναι επίσης επαγγελματίας τενίστας που έχει φτάσει στο Νο. 25 στον κόσμο. Ο Ζβέρεφ ήταν Νο.1 στα juniors στον κόσμο και στην κατηγορία αυτή κέρδισε έναν τίτλο Grand Slam στο Αυστραλιανό Όπεν του 2014. Ως έφηβος έγινε ένας από τους νεότερους νικητές του τίτλου Challenger στην ιστορία σε ηλικία 17 ετών. Στα 20 του, ήταν ο νεότερος παίκτης που έκανε ντεμπούτο στο top 20 μετά τον Νόβακ Τζόκοβιτς.

Στον ημιτελικό του Γαλλικού Όπεν το 2022 ενάντια στον Ραφαέλ Ναδάλ τραυματίστηκε άσχημα στον αστράγαλο ενώ ο αγώνας ήταν αμφίρροπος με το σκορ στο 6-7, 6-6. Αργότερα υποβλήθηκε σε εγχείρηση  και ακόμη δεν έχει επιστρέψει στο τουρ. 

## Παραπομπές


Κατηγορία:Γερμανοί αθλητές της αντισφαίρισης
Κατηγορία:Γερμανοί Ολυμπιονίκες
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Κήποι του Ακίλιου

Οι **Κήποι του Ακίλιου**, λατιν.: Horti Aciliorum, ήταν κήποι στην πόλη της Ρώμης, που δημιουργήθηκαν στον λόφο Πίντσιο μεταξύ της Πόρτα Πιντσιάνα και των σημερινών Ισπανικών Σκαλιών τον 2ο αι.

## Ιστορία
Περιτριγυρισμένο στα βόρεια, δυτικά και ανατολικά από τοίχους αντιστήριξης με ρομβοειδή τοιχοποιία (opus reticulatum), κτισμένους κατά μήκος των πλαγιών του λόφου Πίντσιο -ο βόρειος και ο ανατολικός τοίχος ενσωματώθηκαν αργότερα στα Αυρηλιανά Τείχη και έτσι οι κήποι μπορούν να ανακατασκευαστούν εν μέρει- το βόρειο τμήμα είναι το περίφημο *Συνεστραμμένο Τείχος* (Muro Torto). Οι Κήποι σχημάτιζαν ένα ευρύ ημικύκλιο, που άνοιγε προς τα δυτικά, με μία σκάλα που οδηγούσε στην πεδιάδα κάτω από τα βόρεια των σημερινών Ισπανικών Σκαλοπατιών. Περιλάμβανε μία λεκάνη δύο τμημάτων συνδεδεμένη με μία κιστέρνα, που αποτελείτο από έναν λαβύρινθο μικρών σηράγγων σκαμμένων στον βράχο: ο λόφος στους κήπους της σημερινής Βίλα Μέντιτσι ήταν κτισμένος στα ερείπια του «Παρνασσού», ενός οκταγωνικού νυμφαίου των Κήπων του Ακίλιου.

Οι Κήποι ανήκαν στους Aνικίους Γλαβρίωνες , που τους είχαν κατασκευάσει. Τον 4ο αι. πέρασαν στο γένος Πίνσιο (Pincio) και στη συνέχεια στην Ανικία Φαλτονία Πρόβα και τον σύζυγό της Σέξτο Κλαύδιο Πετρόνιο Πρόβο, πριν τελικά γίνουν κρατική ιδιοκτησία. Η Ανικία και ο Σέξτος είχαν γιο τον Ανίκιο Προβίνο και αυτός γιο τον Πετρώνιο Μάξιμο Αυτοκράτορα της Δύσης το 455.

## Βιβλιογραφικές αναφορές


Κατηγορία:Τοπογραφία της αρχαίας Ρώμης
Κεμανές Καππαδοκίας

**Κεμανές Καππαδοκίας** ή **Λύρα Καππαδοκίας** είναι ονομασία μεγάλης λύρας των Ελλήνων της Καππαδοκίας, στη Μικρά Ασία. 

Έχει έξι βασικές χορδές και έξι συμπαθητικές. Αποτελεί μετεξέλιξη της βυζαντινής λύρας. 

## Γενική περιγραφή - χαρακτηριστικά
Ο Κεμανές έχει έξι κύριες χορδές κουρδισμένες σε πέμπτες ή τέταρτες, καθώς και έξι συμπαθητικές χορδές (δηλ. που δονούνται «συμπαθητικά» ή «παράλληλα» και χωρίς δική τους νύξη, όταν παίζονται οι κύριες χορδές, ενισχύοντας έτσι τον ήχο του οργάνου). Οι χορδές αυτές είναι σε ταυτοφωνία ή σε διάστημα οκτάβας με τις κύριες. Όπως προαναφέρθηκε , ο "*Κεμανέ"* (Kemane) στα Τούρκικα σημαίνει βιολί. Ο Κεμανές έχει φιαλόσχημο ηχείο, κοντό χέρι ή *"μάνικο"*, ταστιέρα χωρίς τάστα ή μπερντέδες ( δηλ. μεταλλικές ή εντέρινες διαιρέσεις), αλλά η κεφαλή ή "*καράβολο"* είναι παρόμοιο με του βιολιού και τα κλειδιά είναι τοποθετημένα από τα πλάγια. Επίσης, φέρει δύο εσωτερικά ξυλαράκια, τα οποία ονομάζονται "*ψυχές".* Οι συμπαθητικές χορδές κινούνται κάτω από την ταστιέρα, περνούν μέσα από τρύπες που διανοίγονται στον καβαλάρη και δένονται κάτω από τον χορδοδέτη.  Παίζεται, όπως και λύρα, ακουμπισμένη στο πόδι του λυράρη (Το αριστερό στους δεξιόχειρες και το δεξί στους αριστερόχειρες.). Τα δάχτυλα πατούν τις χορδές με την ψίχα του δακτύλου, αντί του νυχιού όπως στις αχλαδόσχημες λύρες. Όπως και όλες οι λύρες της Ανατολικής Μεσογείου, είναι μετεξέλιξη της Βυζαντινής λύρας.

### Κατασκευή
Η κατασκευή του είναι παρόμοια με αυτήν των συγγενικών του αχλαδόσχημων λυρών, (όπως της Κρήτης, της Δωδεκανήσου, της Μακεδονίας, της Θράκης κ.λ.π.), συχνά με τα ίδια υλικά,, με τα ξύλα για το ηχείο, το χέρι και την κεφαλή, να είναι από σκληρό, μονοκόμματο ξύλο, (π.χ. μουριά), και για το καπάκι μαλακότερα  (π.χ ελάτη ή κέδρο του Λιβάνου) .  Το δοξάρι ή "τοξάριον" του παλαιότερα ήταν τοξοειδές και κυρτό, με τρίχες από ουρά αρσενικού αλόγου, ενώ σήμερα δύναται να χρησιμοποιηθεί και δοξάρι βιολιού.

## Δείτε επίσης
* Κεμεντζές

## Παραπομπές


Κατηγορία:Παραδοσιακά μουσικά όργανα
Κατηγορία:Έγχορδα μουσικά όργανα
Κήποι της Αγριππίνας

Οι **Κήποι της Αγριππίνας**, λατιν.: Horti Agrippinae, ήταν ένα σύνολο ιδιωτικών κήπων, που ανήκαν στην Αγριππίνα την Πρεσβύτερη, σύζυγο του Γερμανικού. Η Αγριππίνα ήταν κόρη του Αγρίππα και της Ιουλίας της Πρεσβύτερης, κόρης του Αυγούστου. Οι Κήποι βρισκόταν στη δυτική όχθη του ποταμού Τίβερη στην αρχαία Ρώμη, νότια του Ιπποδρόμου του Νέρωνα στο Βατικανό Πεδίο, νότια της Βία Κορνέλια. Βόρεια της Βία Κορνέλια ήταν οι Κήποι της Δομιτίας. Η Βία Σεπτιμιάνα, παράλληλη με τον Τίβερη, έτεμνε τους κήπους στο ανατολικό τους άκρο. Το 33 μ.Χ. απεβίωσε η Αγριππίνα η Πρεσβύτερη και τους κήπους κληρονόμησε ο γιος της Καλιγούλας. Μετά, ως μέρος της Αυτοκρατορικής ιδιοκτησίας, έγιναν το αγαπημένο μέρος αναψυχής του Νέρωνα και έπειτα του Ελαγάβαλου.

## Βιβλιογραφικές αναφορές

* Encycolpedia Iconographica

## Βιβλιογραφία

* http://penelope.uchicago.edu/Thayer/E/Gazetteer/Places/Europe/Italy/Lazio/Roma/Rome/_Texts/PLATOP*/horti.html

Κατηγορία:Αρχαία Ρώμη
Go (γλώσσα προγραμματισμού)

Η Go (προφέρεται "γκο") είναι μια μεταγλωττιζόμενη γλώσσα με στατικούς τύπους. Σχεδιάστηκε στη Google. Συντακτικά είναι παρόμοια με τη γλώσσα προγραμματισμού C ενώ παρέχει ασφάλεια μνήμης, συλλογή απορριμμάτων και γραφή στατικών τύπων. Η γλώσσα συνήθως αναφέρεται και σαν Golang (προφέρεται "γκο λανγκ") λόγο του ιστότοπου, golang.org.

## Ιστορία
Η Go σχεδιάστηκε για να βελτιώσει τη προγραμματιστική παραγωγικότητα την εποχή των πολυπύρηνων δικτυωμένων υπολογιστών και μεγάλων σε κώδικα προγραμμάτων. Οι σχεδιαστές ήθελαν να αντιμετωπίσουν τη κριτική σχετικά με άλλες γλώσσες προγραμματισμού που χρησιμοποιούσαν στη Google, αλλά να κρατήσουν τα χρήσιμα χαρακτηριστικά τους.

* στατικού τύπου και αποδοτικότητα χρόνου εκτέλεσης όπως και στη C.
* αναγνωσιμότητα και χρησιμότητα όπως στη Python ή τη Javascript.
* Υψηλές επιδόσεις σε δίκτυα και πολυεπεξεργασία.

Οι σχεδιαστές είχαν κυρίως σαν κίνητρο την αντιπάθεια τους για τη γλώσσα προγραμματισμού C++.

Η Go ανακοινώθηκε δημόσια το Νοέμβριο του 2009, και η 1η έκδοση κυκλοφόρησε το Μάρτιο του 2012. Χρησιμοποιείται ευρέως στη Google και σε πολλούς άλλους οργανισμούς και έργα ελεύθερου λογισμικού.

## Εκδόσεις
Η Go 1 εγγυάται συμβατότητα με τις προδιαγραφές της γλώσσας και τα κύρια μέρη της πρότυπης βιβλιοθήκης. Όλες οι εκδόσεις μέχρι την παρούσα 1.17 τηρούν αυτή την υπόσχεση.

Κάθε κύρια έκδοση συντηρείτε μέχρι να υπάρξουν άλλες δύο κύριες εκδόσεις. 

## Παραπομπές


## Εξωτερικοί σύνδεσμοι
* 

Κατηγορία:Διαδικαστικές γλώσσες προγραμματισμού
Κατηγορία:Γλώσσες προγραμματισμού συστημάτων
Σάλι Ρούνεϊ

Η **Σάλι Ρούνεϊ** (αγγλικά: *Sally Rooney*) (γενν. 20 Φεβρουαρίου 1991) είναι Ιρλανδή συγγραφέας, μυθιστοριογράφος και παραγωγός ταινιών. Έχει δημοσιεύσει τρία βιβλία: Συζητήσεις με φίλους (2017), Κανονικοί Άνθρωποι (2018) και Πανέμορφε Κόσμε, Που Είσαι (2021). Το έργο της Κανονικοί Άνθρωποι προσαρμόστηκε σε τηλεοπτική σειρά το 2020 από το Hulu και BBC. Το έργο της Ρούνεϊ έχει αποσπάσει αναγνώριση από τους κριτικούς καθώς και εμπορική επιτυχία, και θεωρείται ως μια από τις σημαντικότερες συγγραφείς της χιλιετίας.

## Πρώιμη ζωή
Η Σάλι γεννήθηκε στο Κάσλμπαρ στην Κομητεία Μάγιο, στην δυτική ακτή της Ιρλανδίας, όπου και μεγάλωσε. Ο πατέρας της, Κίραν Ρούνεϊ, εργαζόταν για μια κρατική εταιρεία τηλεπικοινωνιών, την Telecom Éireann και η μητέρα της, Μαρί Φάρελ, διηύθυνε ένα κέντρο τεχνών. Η Ρούνεϊ έχει δύο αδέρφια, έναν μεγαλύτερο αδερφό και μια μικρότερη αδερφή. Η Ρούνεϊ σπούδασε αγγλικά στο Κολέγιο Τριάδας του Δουβλίνου (Trinity College Dublin), όπου εξελέγη υπότροφος το 2011. Ξεκίνησε (αλλά δεν ολοκλήρωσε) ένα μεταπτυχιακό στην πολιτική εκεί, ολοκληρώνοντας αντιθέτως ένα πτυχίο στην αμερικανική λογοτεχνία, και αποφοίτησε με μεταπτυχιακό το 2013. Στο δεύτερο έτος των προπτυχιακών της σπουδών η Ρούνεϊ ήταν συζητητής του πανεπιστημίου της, όπου και διακρίθηκε νικώντας το Ευρωπαϊκό Πανεπιστημιακό Πρωτάθλημα Συζήτησης το 2013.

## Καριέρα

## Παραπομπές


## Εξωτερικοί σύνδεσμοι
https://en.wikipedia.org/wiki/Sally_Rooney

Κατηγορία:Ιρλανδοί μυθιστοριογράφοι
Κατηγορία:Ιρλανδές συγγραφείς
Κατηγορία:Ιρλανδοί κομμουνιστές
Κατηγορία:Ιρλανδοί σοσιαλιστές
Κατηγορία:Ιρλανδοί μαρξιστές
Κήποι της Δομιτίας

Οι **Κήποι της Δομιτίας**, λατιν.: 'Horti Domitiae, ήταν ένα σύνολο ιδιωτικών κήπων στην αρχαία Ρώμη, που ανήκαν στη Δομιτία Λογγίνα, σύζυγο του Αυτοκράτορα Δομιτιανού. Βρίσκοντο στη δεξιά όχθη του ποταμού Τίβερη, βόρεια της Κορνηλίας Οδού, ανατολικά της Θριαμβικής Οδού και νότια της αρένας του Γάιου Καλιγούλα (Gaianum). Λίγα χρόνια αργότερα στην ίδια περιοχή κτίστηκε το Μαυσωλείο του Αδριανού. Οι κήποι ήταν ακόμη γνωστοί με αυτό το όνομα ως την εποχή του Αυρηλιανού. Η Δομιτία Λογγίνα ήταν ανιψιά της Μιλωνίας Καισωνίας, συζύγου του Καλιγούλα (θείου του Νέρωνα).

Ο Πιρανέζι θεωρεί ότι οι Κήποι ανήκαν στη Δομιτία Λεπίδα τη Νεότερη, θεία εκ πατρός του Νέρωνα. 

To 59 μ.Χ. ο Νέρωνας ανάγκασε τη Δομιτία να αυτοκτονήσει, κατάσχεσε τους Κήπους της και τους ένωσε με τους Κήπους της γιαγιάς του Αγριππίνας της Πρεσβύτερης. Στo ανατολικό άκρο των κήπων βρίσκεται σήμερα το Ανώτατο Ακυρωτικό Δικαστήριο (Corte Suprema di Cassazione) και η μπροστά του Πιάτσα Καβούρ.

## Βιβλιογραφία

* «Horti», στο Platner and Ashby, ''A Topographical Dictionary of Ancient Rome'', Λονδίνο, 1929, σελ. 267

Κατηγορία:Αρχαία Ρώμη
Αντρέα Πιζάνι (ναύαρχος)

Ο **Αντρέα Πιζάνι** (ιταλικά: Andrea Pisani) (Δημοκρατία της Βενετίας 1662 – 21 Σεπτεμβρίου 1718) ήταν Βενετός ευγενής γιος του Πάολο Φραντσέσκο Πιζάνι και της Παολίνα Κονταρίνι, ο οποίος υπηρέτησε ως ναύαρχος κατά τη διάρκεια του Ζ΄ Βενετοτουρκικού Πολέμου.
Την περίοδο της νεότητας του εξορίστηκε από την Βενετία, το αποφάσισε το Συμβούλιο των Δέκα γιατί διέπραξε απρέπεια εναντίων των αδελφών της Αγίας Αικατερίνης της παρθένου μάρτυρος στη Μπρέσια. Στην προσπάθειά του να εξιλεωθεί, κατετάγη εθελοντής στον Αυτοκρατορικό στρατό που επιχειρούσε στην Ουγγαρία κατά την *"πολιορκία της Βούδας"*. Την επόμενη χρονιά επέστρεψε στην Βενετία και κατετάγη στο ναυτικό υπό τον Ναύαρχο Πιέτρο Ζαγκούρι. Το 1693, διορίστηκε ταμίας υπό τον Δόγη και τον Γενικό Ναύαρχο Φραντσέσκο Μοροζίνι.

Το 1695, πήρε μέρος στη ναυμαχία στις Οινούσες, υπό τις διαταγές του Ναύαρχου Αντόνιο Ζενό εναντίον του Οθωμανικού στόλου, και την επόμενη χρονιά πολέμησε στη ναυμαχία της Άνδρου υπό τον Ναύαρχο Αλεσσάντρο Μολίν. Κατά την επιστροφή στου στη Βενετία εξελέγη στη Βενετική Γερουσία. Ως γερουσιαστής, κατείχε διάφορα αξιώματα, μέχρι την επιστροφή του σε στρατιωτικά καθήκοντα το 1715, με το ξέσπασμα του έβδομου Βενετο-Οθωμανικού πολέμου, όπου διορίστηκε γενικός προϊστάμενος της θάλασσας, και αργότερα γενικός ναύαρχος της θάλασσας. Το 1716, συμμετείχε στην επιτυχή υπεράσπιση της Κέρκυρας, και ανακατέλαβε το Βουθρωτό και την Αγία Μαύρα. Το 1717, διακρίθηκε στη μάχη του Πασσαβά μαζί με τον αδελφό του Κάρλο. Με μία μικρή φελούκα, ο Pisani πέρασε ανάμεσα από τα εχθρικά πλοία σε πλήρη δράση, αναδιοργάνωσε τα πλοία του και ενθάρυννε το στράτευμα. Μόλις γύρισε στην Αγία Μαύρα, ασχολήθηκε με την επανοχύρωση της. Έπειτα ανέκτησε την Πρέβεζα και τη Βόνιτσα, και ανακηρύχθηκε από τη γερουσία ιππότης του κανόνα του χρυσού πετραχηλιού. Το Σεπτέμβριο του 1718 σκοτώθηκε, στην Κέρκυρα όπου είχε επιστρέψει με τον στόλο του μετά την πολιορκία του Ούλτσιν (Ulcinj), από έκρηξη όταν ένας κεραυνός χτύπησε μία πυριτιδαποθήκη. Το σώμα του μεταφέρθηκε και κηδεύτηκε στη Βενετία. Ετάφη στη νήσο Λα Τσερτόζα.

## Παραπομπές



## Πηγές

*
*
*
*
*
*

Κατηγορία:Ναύαρχοι της Βενετικής Δημοκρατίας
Καρλίνο

Το **Καρλίνο** μπορεί να αναφέρεται στα παρακάτω:

* Ποταμός Καρλίνο, στο Νότιο Τιρόλο της Ιταλίας.
* Πόλη Καρλίνο, στο Βοεβοδάτο Δυτικής Πομερανίας της Πολωνίας.
Μαρί Λου

Η **Μαρί Λου** (αγγλικά: *Marie Lu*) (11 Ιουλιου 1984) είναι Αμερικανίδα συγγραφέας.

## Βιογραφία
Η Λου μετακόμισε στις Ηνωμένες Πολιτείες Αμερικής στην ηλικία των 5 ετών, μαζί με την οικογένεια της. Σπούδασε στο Πανεπιστήμιο της Νότιας Καλιφόρνιας, ενώ έκανε την πρακτική της στα Disney Interactive Studios. Είναι γνωστή για τη τριλογία Legend και Young Elities.

## Έργα
*Legend (2011)
*Prodigy (2013)
*Champion (2014)
*The Young Elites (2014)
*The Rose Society (2015)
*The Midnight Star (2016)
*Warcross (2017)
*Wildcard (2018)
*Rebel (2019)
*The Kingdom of Back (2020)
*Skyhunter (2020)

## Παραπομπές


## Εξωτερικοί σύνδεσμοι

* Επίσημος ιστότοπος
* Ridley Pearson in ''The New York Times Book Review'' on ''Legend''
* ''The Los Angeles Times'' στο ''Prodigy''
* 

Κατηγορία:Αμερικανίδες συγγραφείς
Κατηγορία:Αμερικανίδες μυθιστοριογράφοι
Κατηγορία:Κινέζοι μετανάστες στις Ηνωμένες Πολιτείες
Πετροκούναβο

μικρογραφία|Νεογνά πετροκούναβου που βρέθηκαν σε αγρόκτημα στο χωριό Ορλίντσι, Βουλγαρία.
Το **πετροκούναβο** (*Martes foina)* είναι σαρκοφάγο θηλαστικό της οικογένειας των Μουστελιδών που ζει μοναχικά (με μοναδική εξαίρεση την εποχή του ζευγαρώματος) σε ποικιλία οικοτοπών. Είναι είδος κυρίως δασόβιο χωρίς όμως αυτό να να το αποθαρρύνει να ζει και σε βραχώδεις τοποθεσίες κοντά σε κατοικημένες περιοχές ή ακόμα και σε στέγες σπιτιών.

Καταγράφεται ως το λιγότερο απειλούμενο είδος (Least concern, LC) από τη Διεθνή Ένωση Προστασίας της Φύσης, λόγω της ευρείας κατανομής του, του μεγάλου πληθυσμού του και της παρουσίας του σε μια σειρά από προστατευόμενες περιοχές. Εξωτερικά είναι παρόμοιο με το δενδροκούναβο, αλλά διαφέρει από αυτό από το μικρότερο μέγεθος και τις προτιμήσεις του οικοτόπου του. Ενώ το δενδροκούναβο περιορίζεται στα δάση, το πετροκούναβο είναι ένα πιο γενικευμένο και προσαρμόσιμο είδος, που εμφανίζεται σε έναν αριθμό ανοιχτών και δασικών οικοτόπων.

## Γεωγραφική εξάπλωση

Απαντάται στην Δυτική, Κεντρική και Νότια Ευρώπη, στη Μ. Ασία και Κεντρική Ασία. Στη χώρα μας βρίσκεται σε ολόκληρη την Ηπειρωτική και Νησιωτική Ελλάδα ελεύθερα αν και υπάρχουν περιπτώσεις που χρησιμοποιούνται σε εμπορία κατοικίδιων ζώων.

### Πληθυσμιακή κατανομή

Στην περίοδο της κατοχής  το κυνήγι του κουναβιού απέφερε ένα σημαντικό εισόδημα εξαιτίας της γούνας του και γι’ αυτό το λόγο υπήρχαν οργανωμένες ομάδες που τα κυνηγούσαν συστηματικά με αποτέλεσμα να μειωθεί αρκετά ο αριθμός τους. Πλέον αυτή η δραστηριότητα έχει σταματήσει να εξασκείται έντονα ενώ επιτρέπεται μόνο από 15/9 έως 28/2 και έτσι εχει εξασφαλιστεί η προστασία και αφετέρου ο πολλαπλασιασμός-αναπαραγωγή του είδους .

## Περιγραφή του ζώου
Πρόκειται για ένα ζωο μεσαίου μεγέθους (μήκος σώματος εως 50 εκατοστά ,μήκος ουράς μέχρι 26 εκατοστά  και βάρος κοντα στα 2,5 κιλα).Διαθέτει μια πυκνή γούνα χρώματος κάστανο καθώς και μια χοντρή φουντωτή ουρά. Το χρώμα και το μήκος του τριχώματος του μεταβάλλεται ανάλογα την εποχή. Το κυριότερο διαγνωστικό του στοιχείο όμως είναι ο χρωματισμός του λαιμού, που διαφέρει από το υπόλοιπο σωμα, καθώς είναι λευκός .

## Συνήθειες
Είναι ζώο που ζει μονήρες. Είναι είδος νυκτόβιο αν και μπορεί να κινείται και κατά τη διάρκεια της ημέρας. Μπορεί να αναρριχηθεί στα δέντρα σε τοίχους και φράχτες εύκολα, χάρη γαμψά νύχια του ενώ ταυτόχρονα η μεγάλη του ουρά το βοηθάει στο να διατηρεί την ισορροπία του κατα την διάρκεια των αναρριχήσεων .Τρέφεται κυρίως με τρωκτικά αν και συχνά συναντάται να καταναλώνει και πουλιά αλλά και σπανιοτερα φυτικεσ ινες.

## Αναπαραγωγική περίοδος
Είναι μονογαμικό είδος και ζευγαρώνει κατά τον Ιούλιο-Αύγουστο. Τα δύο φύλα ζουν  χωριστά καθ’ όλη τη διάρκεια του έτους, εκτός από την περίοδο του ζευγαρώματος.  Το θηλυκό μετά από περίοδο εγκυμοσύνης 9 περίπου μηνών γεννά τον Μάρτιο-Απρίλιο, 3-5 μικρά. Το πετροκούναβο δεν διασταυρώνεται με το κουνάβι (Martes martes).

## Παραπομπές


Κουνάβια
Κατηγορία:Μουστελίδες
Κήποι της Λολλίας

Οι **Κήποι της Λολλίας**, λατιν.: Horti Lolliani, ήταν ένα σύνολο ιδιωτικών κήπων στον Εσκουιλίνο λόφο στην αρχαία Ρώμη, που ανήκαν στη Λολλία Παυλίνα, την 3η σύζυγο του Καλιγούλα και πήραν το όνομά τους από αυτή.

Μετά το διαζύγιό της, η Λολλία θεωρήθηκε ως πιθανή ερωμένη του νέου Αυτοκράτορα Κλαύδιου (θείου του Καλιγούλα) και έτσι θεωρήθηκε ως αντίπαλος τής συζύγου του Αγριππίνας της Νεότερης. Το 49 η Αγριππίνα κατηγόρησε τη Λολλία για μαύρη μαγεία, αναγκάζοντάς την έτσι να εγκαταλείψει τη Ρώμη. Οι κήποι και η υπόλοιπη περιουσία της κατασχέθηκαν από την αυτοκράτειρα.

Οι Κήποι είχαν βόρεια την ανηφόρα του Βιμινάλιου λόφου (vicus Collis Viminalis), ανατολικά τα Σέρβια Τείχη, νότια τον Κίσπιο λόφο και την Κλειστή Αγορά της Λιβίας (Macellum Liviae), και δυτικά τον Βιμινάλιο λόφο. Μετέπειτα βόρεια των Κήπων φτιάχτηκαν οι Θέρμες του Διοκλητιανού. Ανατολικά των Κήπων ερχόταν τα υδραγωγεία Άκουα Μάρκια και Άκουα Άνιο Βέτους. Πιο νότια ήταν οι Κήποι του Μαικήνα, που ήταν και αυτός εντός των Σερβίων Τειχών, οι μόνοι τέτοιοι Κήποι.

Το 1883 δύο στήλες (cippi) ή οροθέσια για τους Κήπους της Λολλίας ανακαλύφθηκαν στη Βίλα Περέτι και την Πιάτσα ντεϊ Τσινκουετσέντο μπροστά από τον σιδηροδρομικό σταθμό Ρόμα Τέρμινι. Αυτό υποδεικνύει την κατά προσέγγιση τοποθεσία των κήπων.

## Βιβλιογραφία
* F. Coarelli, *Ρώμη και περίχωρα - ένας αρχαιολογικός οδηγός*, Berkeley 2007. σελ. 252.
* L. Richardson, jr, *A New Topographical Dictionary of Ancient Rome*, Baltimore - London 1992. σσ. 199-200.ISBN&nbsp;

Κατηγορία:Τοπογραφία της αρχαίας Ρώμης
Αντρέα Πιζάνι

Ως **Αντρέα Πιζάνι** είναι γνωστοί οι παρακάτω:

* Αντρέα Πιζάνι (ναύαρχος)
* Αντρέα Πιζάνι (ποδοσφαιριστής)
Κερτ Λίον Σάτερ

Ο **Κερτ Λίον Σάτερ** (*γεννημένος στις 5 Μαΐου 1960*) είναι Αμερικανός σεναριογράφος, σκηνοθέτης, παραγωγός και ηθοποιός. 

Εργάστηκε ως παραγωγός, συγγραφέας και σκηνοθέτης στο The Shield και εμφανίστηκε στον ρόλο του *Μάργκος Ντεζεριάν*. 

Ο Σάτερ είναι επίσης ο δημιουργός του Sons of Anarchy και του spinoff του, Mayans M.C. στο FX. Έγραψε, παρήγαγε και σκηνοθέτησε τη σειρά, καθώς και έπαιξε τον φυλακισμένο μέλος του κλαμπ, *Ότο Ντιλένεϊ*. 

Ο Σάτερ πέρασε χρόνο με μέλη μιας λέσχης μοτοσικλετιστών παράνομων στη Βόρεια Καλιφόρνια ως έρευνα για το Sons of Anarchy. 
Η σύζυγος του Σάτερ, ηθοποιός Κέιτι Σαγκάλ, έπαιξε τον κύριο χαρακτήρα, την *Τζέμα Τέλερ*.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί
Μάριο Μιτάι

Ο **Μάριο Μιτάι** (6 Αυγούστου 2003, Αθήνα) είναι Αλβανός επαγγελματίας ποδοσφαιριστής που αγωνίζεται ως αριστερός οπισθοφύλακας για την Λοκομοτίβ Μόσχας και την Εθνική Αλβανίας.

## Καριέρα σε συλλόγους
### ΑΕΚ
Υπέγραψε το πρώτο του επαγγελματικό συμβόλαιο στις 12 Αυγούστου 2020 με την ΑΕΚ. Πραγματοποίησε το ντεμπούτο του στο πρωτάθλημα στις 18 Οκτωβρίου 2020 σε αγώνα με τον ΠΑΟΚ και με τη συμμετοχή του αυτή έγινε ο νεότερος ξένος παίκτης στην ιστορία του συλλόγου που αγωνίστηκε σε αγώνα μεγάλης κατηγορίας, σε ηλικία 17 ετών, 2 μηνών και 13 ημερών. Στις 10 Αυγούστου 2021 υπέγραψε νέο συμβόλαιο με την ΑΕΚ, το οποίο λήγει το καλοκαίρι του 2026.

## Διεθνής καριέρα
Έχοντας ζήσει για μεγάλο χρονικό διάστημα στην Ελλάδα, είχε τη δυνατότητα να αγωνιστεί τόσο με την εθνική ομάδα της Αλβανίας, όσο και με την εθνική ομάδα της Ελλάδας, ωστόσο από μικρός είχε διαλέξει την Εθνική Αλβανίας, αφού έχει αγωνιστεί σε όλες τις εθνικές ομάδες νέων της Αλβανίας. Στις 31 Μαρτίου 2021 έκανε το ντεμπούτο του με την Εθνική Ανδρών της Αλβανίας στη νίκη με 2–0 επί του Σαν Μαρίνο για τα προκριματικά του Παγκοσμίου Κυπέλλου 2022. Με αυτή την εμφάνιση έγινε ο νεότερος διεθνής παίκτης της Αλβανίας, σε ηλικία 17 ετών και 237 ημερών.

## Συμμετοχές και γκολ σε επαγγελματικό επίπεδο

## Παραπομπές


Κατηγορία:Αλβανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Αλβανοί ποδοσφαιριστές στο εξωτερικό
Κατηγορία:Ποδοσφαιριστές Λοκομοτίβ Μόσχας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές Ευρωπαϊκού Πρωταθλήματος 2024
Κήποι του Ταύρου

[δεξιά|μικρογραφία|304x304εσ|Προτομή της [Σαλονία Ματιδία|Σαλονίας Ματιδίας (ανιψιάς του Τραϊανού και πεθεράς του Αδριανού) από τους Κήπους του Ταύρου, τώρα στα Μουσεία Καπιτωλίου.]]

Οι **Κήποι του Ταύρου**, λατιν.: Horti Tauriani, ήταν ένα μεγάλο σύνολο κήπων στην αρχαία Ρώμη γύρω από την κατοικία του Στατίλιου Ταύρου, μίας εξέχουσας προσωπικότητας του 1ου αι. μ.Χ. Αυτοί ήταν ίσως το κίνητρο της καταδίκης του για την κατηγορία της μαγείας, που επέτρεψε στην Ιουλία Αγριππίνα (μητέρα του Νέρωνα) να τους κατάσχει και να τους προσθέσει στην αυτοκρατορική περιουσία. Στη συνέχεια χωρίστηκαν σε διαφορετικές ιδιοκτησίες.

Οι κήποι επανενώθηκαν εν μέρει υπό τον Γαλλιηνό στα μέσα του 3ου αι., αλλά άρχισαν να διασπώνται ξανά στην ύστερη αρχαιότητα, επικεντρωμένοι γύρω από την κατοικία του Βέτιου Αγόριου Πραιτεξτάτου ως *Κήποι του Βέτιου* (Horti Vettiani).

Από αυτή την περιοχή προέρχονται πολλά αποδιδόμενα γλυπτά από τις διαφορετικές φάσεις των Κήπων: αγάλματα θεοτήτων, διακοσμητικά ανάγλυφα, δύο μεγάλοι μαρμάρινοι κρατήρες και τρεις υπέροχες προτομές του Αδριανού, της συζύγου του Βιβίας Σαβίνας και της μητέρας της  Σαλονίας Ματιδίας (ανιψιάς του Τραϊανού).

## Εξωτερικοί σύνδεσμοι

* Μουσεία Καπιτωλίου

Κατηγορία:Τοπογραφία της αρχαίας Ρώμης
Κήποι του Πομπήιου

Οι **Κήποι του Πομπήιου**, λατιν.: Horti Pompeiani, ήταν το όνομα δύο κήπων που έφτιαξε ο Γναίος Πομπήιος ο Μέγας. Ο ένας περιέβαλλε το Θέατρο του Πομπήιου, που κτίστηκε το 55 π.Χ. στο Πεδίον του Άρεως. Ο άλλος ήταν ένα σύνολο ιδιωτικών κήπων στην πλαγιά Carinae του Eσκουιλίνου λόφου, γύρω από την έπαυλη του Πομπήιου. Μετά το τέλος του Πομπήιου, ο Ιούλιος Καίσαρας έδωσε αυτούς τους ιδιωτικούς κήπους στον Μάρκο Αντώνιο.

Η έπαυλη στην πλαγιά Carinae ήταν ένα από τα δύο ακίνητα, που ανήκαν στον Πομπήιο, η οποία μπορεί να ήταν γνωστή ως *Οικία των Ρόστρων* (Domus Rostrata), αφού ο Πομπήιος την είχε διακοσμήσει με τις πλώρες (rostri) των πειρατικών πλοίων, που είχε νικήσει. Το άλλο ακίνητο είναι η νέα έπαυλη, που έκτισε ο Πομπήιος κοντά στο Θέατρό του, έξω από τα Σέρβια Τείχη της πόλης στο Πεδίον του Άρεως.

## Βιβλιογραφία
* L. Richardson, jr, *A New Topographical Dictionary of Ancient Rome*, Βαλτιμόρη - Λονδίνο 1992 σελίδα 201

Κατηγορία:Αρχαία Ρώμη
Άγιος Γρηγόριος, Επίσκοπος Άσσου

O **Άγιος Γρηγόριος, Επίσκοπος Άσσου** είναι άγιος της ορθόδοξης χριστιανικής εκκλησίας, που είχε διατελέσει επίσκοπος στην Άσσο, την επισκοπή τηςΜητροπόλεως Εφέσου . 

Γεννήθηκε στο χωριό Ακόρνη Γέρας, στην σημερινή αγροτική περιοχή >,τηςΛέσβου από ευσεβείς γονείς,  και πέθανε στο όρος Πρίαντος (Πριγιάμι) της Λέσβου σε μεγάλη ηλικία το έτος 1150μ.Χ. ή το 1185μ.Χ. . Η ανακομιδή των Ιερών Λειψάνων του Αγίου Γρηγορίου επισκόπου Άσσου έγινε το 1935-1936 μ.Χ. , δηλαδή ύστερα από περίπου 750 χρόνια. Το Οικουμενικό Πατριαρχείο, έπειτα από πρόταση του Μητροπολίτου Μυτιλήνης, όρισε σαν ημέρα εορτής μετακομιδής των Λειψάνων του αγίου Γρηγορίου την 1η Κυριακή μετά τη 10η Νοεμβρίου, που τελείται κάθε χρόνο με κάθε λαμπρότητα. Η μνήμη του Αγίου εορτάζεται στις 4 Μαρτίου εκάστου έτους . 

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί επίσκοποι
Λύγγος Ιωαννίνων

Ο **Λύγγος** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Ο Λύγγος βρίσκεται στις νότιες πλαγιές του όρους Γρόβος σε υψόμετρο 760 μέτρα ενώ απέχει 8 χλμ. ΝΑ. από την Ελεούσα (έδρα του δήμου) και περίπου 2 χλμ. ΝΔ. από την πόλη των Ιωαννίνων. Το χωριό είναι το νοτιότερο από τα Γραμμενοχώρια και η παλιά του ονομασία είναι *Μουσπίνα*. Έτσι αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1955 με το ΦΕΚ 287Α - 10/10/1955 μετονομάστηκε σε Λύγγος. Σύμφωνα με το σχέδιο Καλλικράτης αποτελεί την τοπική κοινότητα Λύγγου της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει ως πληθυσμό 76 κατοίκους.

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Βουλευτικές εκλογές 2021 στην Αργεντινή

Στις 14 Νοεμβρίου 2021 διεξήχθησαν **βουλευτικές εκλογές στην [[Αργεντινή]]**, για να εκλεγούν τα μισά μέλη της Βουλής και το 1/3 των μελών της Γερουσίας, των οποίων η θητεία έληξε.

## Εκλογικό σύστημα
Το Εθνικό Κογκρέσο της Αργεντινής είναι διθάλαμο, και αποτελείται από τη Βουλή των Αντιπροσώπων (κάτω βουλή) και τη Γερουσία (άνω βουλή).

Σύμφωνα με το Αργεντίνικο Σύνταγμα, η Βουλή των Αντιπροσώπων αποτελείται από 257 μέλη, που εκλέγονται με δημοκρατικές, άμεσες εκλογές, για τετραετή θητεία. Τα μισά μέλη της Βουλής ανανεώνονται ανά διετία. Το εκλογικό σύστημα είναι αναλογική εκπροσώπηση από 24 πολυεδρικές εκλογικές περιφέρειες. Οι εκλογείς ψηφίζουν από κλειστούς καταλόγους πολιτικών κομμάτων, δηλαδή ψηφίζουν ένα κόμμα με όλους τους υποψήφιούς του χωρίς να μπορούν να εκφράσουν ιδιαίτερη προτίμηση για κάποιον συγκεκριμένο υποψήφιο του κόμματος. Το εκλογικό όριο είναι 3% του συνολικού αριθμού ψήφων της περιφέρειας. Η κατανομή των εδρών γίνεται με Μέθοδο Ντ'Οντ.

Η Γερουσία αποτελείται από 72 μέλη. τα οποία εκλέγονται με δημοκρατικές, άμεσες εκλογές για εξαετή θητεία. Το 1/3 των μελών της Γερουσίας ανανεώνονται ανά διετία. Το εκλογικό σύστημα είναι απλό πλειοψηφικό από 24 τριεδρικές εκλογικές περιφέρειες. Οι εκλογείς ψηφίζουν από καταλόγους πολιτικών κομμάτων. Το κόμμα που θα πλειοψηφήσει κερδίζει τις 2 από τις 3 έδρες της περιφέρειας, και το κόμμα που θα έρθει δεύτερο κερδίζει την τρίτη έδρα.

Η προσέλευση στην ψηφοφορία είναι υποχρεωτική για όλους τους πολίτες της Αργεντινής, ηλικίας 18 ως 70 ετών. 
μικρογραφία|400x400εσ|Χάρτης για την προσέλευση των εκλογέων

## Αποτελέσματα

### Αποτελέσματα για τη Βουλή των Αντιπροσώπων

### Αποτελέσματα για τη Γερουσία

## Παραπομπές


2021
Κατηγορία:Εκλογές του 2021
Κήποι του Καίσαρα

Οι **Κήποι του Καίσαρα**, λατιν.: Horti Caesari, ήταν το όνομα δύο κήπων, που ανήκαν στον Ιούλιο Καίσαρα και ευρίσκοντο στη Ρώμη.

## Στον Κυρινάλιο
Αυτοί υπήρχαν στην Πόρτα Κολλίνα στον Κυρινάλιο λόφο. Καθώς τα Σέρβια Τείχη είχαν χάσει την αμυντική τους λειτουργία εκείνη τη στιγμή και είχαν σε μεγάλο βαθμό κατεδαφιστεί, δεν είναι σαφές εάν αυτοί οι κήποι ήταν ή όχι εκτός των ορίων της πόλης. Μετά το τέλος του Καίσαρα οι κήποι ανήκαν στον φίλο του Σαλλούστιο, ο οποίος τους πρόσθεσε στα δικά του κτήματα και κατασκεύασε τους Κήπους του Σαλλούστιου.

## Πέραν του Τίβερη
Οι κήποι δυτικά του Τίβερη ευρίσκοντο έξω από τα Τείχη της πόλης, στο πρώτο μίλι τhw Bία Πορτουένσις, στην περιοχή Transtiberium. Η Κλεοπάτρα Ζ΄ της Αιγύπτου έμεινε σε αυτούς ,κατά την επίσκεψή της στη Ρώμη το 44 π.Χ., αφού κανένας ξένος αρχηγός κράτους δεν επιτρεπόταν εντός του ορίου (pomerium) της Ρώμης. Μετά το τέλος του, ο Καίσαρας άφησε αυτούς τους κήπους στους κατοίκους της Ρώμης.

## Δείτε επίσης
* Κήποι του Λούκουλλου
* Χόρτη Λαμίανη

## Βιβλιογραφικές αναφορές


## Βιβλιογραφία
* L. Richardson, jr, A New Topographical Dictionary of Ancient Rome, Baltimore - London 1992. pp.&nbsp;197

Κατηγορία:Τοπογραφία της αρχαίας Ρώμης
Μικτό Ντουέτο Καλλιτεχνικής Κολύμβησης

Το **Μικτό Ντουέτο Καλλιτεχνικής Κολύμβησης** είναι ένα από τα αγωνίσματα της  και συγκαταλέγεται στα αθλήματα του υγρού στίβου, το όνομα της οποίας τα τελευταία χρόνια έχει αλλάξει σε αυτό της **[[Συγχρονισμένη κολύμβηση|καλλιτεχνικής κολύμβησης]]**. Το **Μικτό Ντουέτο Καλλιτεχνικής Κολύμβησης** είναι ένα καινούργιο αγώνισμα που μπήκε στη λίστα των Παγκοσμίων Πρωταθλημάτων Καλλιτεχνικής Κολύμβησης το 2015. Στο αγώνισμα αυτό συμμετέχει ένας άντρας και μία γυναίκα σε μία χορογραφία με συγκεκριμένη χρονική διάρκεια σύμφωνα με τους κανονισμούς της Παγκόσμιας Ομοσπονδίας Καλλιτεχνικής Κολύμβησης. Το **Μικτό Ντουέτο Καλλιτεχνικής Κολύμβησης** χωρίζεται σε δύο κατηγορίες, *καλλιτεχνικό πρόγραμμα* και *τεχνικό πρόγραμμα*.

## Κατηγορίες Προγραμμάτων Μικτού Ντουέτου
**Καλλιτεχνικό Πρόγραμμα*
**Τεχνικό Πρόγραμμα*

### Καλλιτεχνικό Πρόγραμμα
Το **καλλιτεχνικό πρόγραμμα** περιλαμβάνει ελεύθερες κινήσεις εμπνευσμένες από τον χορογράφο χωρίς κανένα περιορισμό. Η μουσική επιλογή είναι ελεύθερη με την μόνη προϋπόθεση του χρόνου, που δεν πρέπει να ξεπερνά τα 3 λεπτά. Η βαθμολογία αποτελείται από την *καλλιτεχνική εντύπωση*, την *δυσκολία* και την *εκτέλεση*. Το κάθε μέρος έχει διαφορετική βαρύτητα και το τελικό αποτέλεσμα βγαίνει από τον υπολογισμό και των τριών μερών που αναφέρθηκαν.

### Τεχνικό Πρόγραμμα
Το **τεχνικό πρόγραμμα** στοχεύει στην τεχνική των αθλητών. Γι' αυτό τον λόγο η χορογραφία θα πρέπει να περιέχει συγκεκριμένες υποχρεωτικές ασκήσεις, οι οποίες περιγράφονται στους κανονισμούς της Παγκόσμιας Ομοσπονδίας Καλλιτεχνικής Κολύμβησης. Αυτές οι υποχρεωτικές ασκήσεις ονομάζονται τεχνικά στοιχεία στον χώρο της καλλιτεχνικής κολύμβησης και αριθμούνται σε πέντε. Σημαντικό είναι το γεγονός ότι πρέπει να εκτελεστούν σε συγκεκριμένη σειρά. Η υπόλοιπη χορογραφία δεν έχει κάποιο περιορισμό, εκτός από αυτόν που συναντάμε και στο *καλλιτεχνικό πρόγραμμα*, αυτό του χρόνου. Η βαθμολογία σε αυτό το αγώνισμα αποτελείται από τα *τεχνικά στοιχεία*, την *εντύπωση*, και την *εκτέλεση*.

## Αναφορές


Κατηγορία:Συγχρονισμένη κολύμβηση
Ρέτζι Μίλερ

Ο **Ρέτζιναλντ Γουέιν Μίλερ** (αγγλικά: * Reginald Wayne Miller*, γεννήθηκε 24 Αυγούστου 1965) είναι Αμερικανός πρώην επαγγελματίας διεθνής καλαθοσφαιριστής. Στην 18ετή του καριέρα στο NBA αγωνίστηκε μόνο για μία ομάδα, τους Ιντιάνα Πέισερς, θεωρούμενος από πολλούς ως ο κορυφαίος στην ιστορία τους. Η ικανότητα που τον χαρακτήριζε ήταν η ευστοχία πίσω από τη γραμμή του τρίποντο, κλείνοντας την καριέρα του ως πρώτος μέχρι τότε στην ιστορία με 2.560. Ήταν χρυσός Ολυμπιονίκης με την Εθνική των ΗΠΑ στους Ολυμπιακούς Αγώνες του 1996.

## Σταδιοδρομία στο ΝΒΑ

## Εθνική ομάδα

## Διακρίσεις
Οι διακρίσεις του Ρέτζι Μίλερ είναι οι εξής:

* 6ος σε συμμετοχές στην ιστορία του NBA
* ένας από τους οχτώ που έχουν επιτύχει το περίφημο 50-40-90, δηλαδή τουλάχιστον 50% ευστοχία στα δίποντα, 40% στα τρίποντα και 90%  στις βολές
* 5 φορές 1ος σε ευστοχία στις βολές σε μια αγωνιστική περίοδο (1990-1991, 1998-1999, 2000-2001, 2001-2002, 2004-2005)
* ο παίκτης με τα περισσότερα εύστοχα τρίποντα τις σεζόν 1992-1993 και 1996-1997
* όταν αποχώρησε από την ενεργό δράση κατείχε το ρεκόρ των περισσότερων εύστοχων τριπόντων στην ιστορία του αθλήματος (πλέον είναι 3ος πίσω από τους Ρέι Άλεν και Στέφεν Κάρι)
* Έχει επιλεχθεί 5 φορές στο NBA All-Star Game

## Παραπομπές


## Εξωτερικοί σύνδεσμοι

* NBA biography of Miller (1987–2004)
* Pacers.com Reggie Miller tribute
* Look back at Reggie Miller's legendary UCLA career

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Παγκοσμίου Πρωταθλήματος 1994
Κατηγορία:Παίκτες νικητές Παγκοσμίου Πρωταθλήματος FIBA
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Αμερικανοί Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Καλαθοσφαιριστές Παγκοσμίου Πρωταθλήματος 2002
Κατηγορία:Καλαθοσφαιριστές Ιντιάνα Πέισερς
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Εισαχθέντες στο Naismith Memorial Basketball Hall of Fame
Κατηγορία:Αμερικανοί αθλητικογράφοι
Κατηγορία:Καλαθοσφαιριστές Εθνικής Ηνωμένων Πολιτειών Αμερικής
Πλειομετρική εκγύμναση

[μικρογραφία|300x300εσ| Ένας [Σώμα Πεζοναυτών των ΗΠΑ|Αμερικανός πεζοναύτης εκτελεί πλειομετρικά άλματα στο Camp Foster της Οκινάουα]]
Η πλειομετρική μέθοδος εκγύμνασης γνωστή και ως **προπόνηση** με άλματα ή **plyos**, είναι μια σειρά ασκήσεων στις οποίες οι μύες ασκούν τη μέγιστη δύναμη σε μικρά χρονικά διαστήματα, με στόχο την αύξηση της ισχύος (ταχύτητα-δύναμη). Αυτή η προπόνηση επικεντρώνεται στην εκμάθηση της μετάβασης από μια επέκταση μυών σε μια σύσπαση με γρήγορο ή «εκρηκτικό» τρόπο, όπως σε εξειδικευμένα επαναλαμβανόμενα άλματα. Η πλειομετρική μέθοδος χρησιμοποιείται κυρίως από αθλητές,με σκοπό τη βελτίωση της αθλητικής τους  απόδοσης.

## Πηγές
 
Κατηγορία:Σωματική άσκηση
Μπρτσκο

Το **Μπρτσκο** (σερβικά: Брчко ή Brčko) είναι πόλη και διοικητική έδρα της περιφέρειας Μπρτσκο, στη βόρεια Βοσνία και Ερζεγοβίνη. Βρίσκεται στις όχθες του ποταμού Σάβα απέναντι από την Κροατία. Από το 2013 έχει πληθυσμό 39.893 κατοίκους.

Το Μπρτσκο είναι η μόνη πλήρως αυτοδιοικούμενη ελεύθερη πόλη που υπάρχει αυτή τη στιγμή στην Ευρώπη.

## Ονομασία
Το όνομα της πόλης είναι πολύ πιθανό να συνδέεται με τους Βρεύκους, μια υποφυλή των Παννονικών φυλών των Ιλλυριών που μετανάστευσαν στην περιοχή γύρω από το σημερινό Μπρτσκο από τα εδάφη του πολιτισμού Γιάμναγια την 3η χιλιετία π.Χ. Οι Βρεύκοι αντιστάθηκαν πολύ στους Ρωμαίους, αλλά κατακτήθηκαν τον 1ο αιώνα π.Χ. και πολλοί πουλήθηκαν ως σκλάβοι μετά την ήττα τους. Άρχισαν να λαμβάνουν τη ρωμαϊκή υπηκοότητα επί Τραϊανού.

Αρκετοί Βρεύκοι μετανάστευσαν και εγκαταστάθηκαν στη Δακία, όπου μια πόλη ονόματι Μπέρετσκ ή Μπρέτσκου, ένας ποταμός ονόματι Μπρέτσκου, και ένα βουνό ονόματι Μπρετσκουλούι στη σημερινή Ρουμανία πήραν τα ονόματά τους από αυτούς.

## Παραπομπές


## Εξωτερικοί σύνδεσμοι
* 


Κατηγορία:Διαμέρισμα του Μπρτσκο
Κατηγορία:Πόλεις της Βοσνίας και Ερζεγοβίνης
Κοινωνικό μάρκετινγκ

Το **Κοινωνικό Μάρκετινγκ** προσδιορίζεται από τον σχεδιασμό καθώς και την εκτέλεση προγραμμάτων με σκοπό την προώθηση κοινωνικών αλλαγών χρησιμοποιώντας μεθόδους από το εμπορικό μάρκετινγκ.  Αφορά τη χρήση αρχών και τεχνικών του μάρκετινγκ για την άσκηση επιρροής σε μια συγκεκριμένη ομάδα ανθρώπων προκειμένου να αποδεχθεί,  να απορρίψει,  να τροποποιήσει ή να αποβάλει εθελοντικά μια συμπεριφορά προς όφελος ατόμων καθως και ομάδων είτε της κοινωνίας ως συνολο. 

Η έννοια του **Κοινωνικού Μάρκετινγκ** εμφανίστηκε κατά την δεκαετία του 1950, όταν ο αμερικανός ψυχολόγος G. D. Wiebe έθεσε το περίφημο πλέον ερώτημα "Why can’t you sell brotherhood and rational thinking like you sell soap?" αναρωτήθηκε δηλαδή εάν μπορούσε να χρησιμοποιηθεί η διαφήμιση και για την προώθηση ιδεών, αξιών και συμπεριφορών ευεργετικών για το κοινωνικό σύνολο.

Το Κοινωνικό Μάρκετινγκ αποτελεί έναν από τους κλάδους τουΜάρκετινγκ .

## Παραπομπές


Κατηγορία:Εφαρμοσμένη ψυχολογία
Ντιμαπούρ

Το **Ντιμαπούρ** (αγγλικά: Dimapur) είναι η μεγαλύτερη πόλη στη Ναγκαλάντ της Ινδίας. Από το 2011, ο δήμος είχε πληθυσμό 122.834 κατοίκους. Η πόλη είναι η κύρια πύλη και το εμπορικό κέντρο της Ναγκαλάντ.

Βρίσκεται κοντά στα σύνορα με το Άσαμ κατά μήκος των όχθες του ποταμού Ντανσίρι, το Ντιμαπούρ είναι η μόνη πεδινή περιοχή της λοφώδους Ναγκαλάντ και διαθέτει επίσης το μοναδικό αεροδρόμιο στην πολιτεία για συνδεσιμότητα και οικονομική δραστηριότητα.  Ο κεντρικός σιδηροδρομικός του σταθμός είναι ο δεύτερος πιο πολυσύχναστος σταθμός στη βορειοανατολική Ινδία.

## Γεωγραφία
Το Ντιμαπούρ βρίσκεται στα νοτιοδυτικά του Ναγκαλάντ. Η συντριπτική πλειοψηφία αυτής της περιοχής είναι επίπεδη με τον ποταμό Ντανσίρι, έναν παραπόταμο του Βραχμαπούτρα να ρέει ανατολικά της πόλης.

### Κλίμα
Το Ντιμαπούρ είναι ζεστό και υγρό τα καλοκαίρια και ήπια κρύο τους χειμώνες.

## Θρησκεία
Ο Χριστιανισμός είναι η θρησκεία που ακολουθείται περισσότερο στην πόλη και αποτελεί το 45,10% του πληθυσμού της πόλης, ακολουθούμενο από τον Ινδουισμό με 41,11%. Το Ισλάμ ακολουθείται από το 11,21%, ο Τζαϊνισμός με 1,73%, ο Βουδισμός με 0,48% και ο Σιχισμός κατά 0,19% αντίστοιχα.

## Παραπομπές


Κατηγορία:Πόλεις της Ινδίας
Λούνγκλεϊ

Το **Λούνγκλεϊ** (αγγλικά: Lunglei) είναι πόλη, η οποία βρίσκεται στο νοτιοκεντρικό τμήμα της πολιτείας Μιζόραμ, στη βορειοανατολική Ινδία. Το Λούνγκλεϊ, που σημαίνει κυριολεκτικά «γέφυρα του βράχου» πήρε το όνομά του από μια γέφυρα που μοιάζει με βράχο η οποία βρίσκεται στην παραποτάμια περιοχή γύρω από το Γκάσιχ - έναν μικρό παραπόταμο του Τλάουνγκ του μακρύτερου ποταμού στο Μίζοραμ. Είναι η μεγαλύτερη πόλη μετά την πρωτεύουσα, Άιζολ, και βρίσκεται 165 χλμ νότια από αυτήν.

## Παραπομπές


Κατηγορία:Πόλεις της Ινδίας
Διχούνι Ιωαννίνων

Το **Διχούνι** είναι μικρό ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Το Διχούνι βρίσκεται προς τα όρια με την Περιφερειακή Ενότητα Θεσπρωτίας σε υψόμετρο 560 μέτρα ενώ απέχει 43 χιλιόμετρα Δ.-ΝΔ. από την πόλη των Ιωαννίνων, 49 χλμ. Α.-ΒΑ. από την Ηγουμενίτσα και 45 χλμ. ΝΔ. από την Ελεούσα (έδρα του δήμου). Βορειοανατολικά του χωριού και σε υψόμετρο 550 μέτρα είναι η Μονή Διχουνίου που είναι αφιερωμένη στον Άγιο Δημήτριο με άγνωστη χρονολογία ίδρυσης. Σε αυτήν μόνασε ο Διονύσιος ο Φιλόσοφος (Σκυλόσοφος) και από αυτήν ξεκίνησε την αποτυχημένη Εξέγερση στην Ήπειρο (1611) μετά την οποία το μοναστήρι αφού λεηλατήθηκε καταστράφηκε αν και το 1763 ξανακτίσθηκε εκ θεμελιων. Ο  πέτρινος νερόμυλος, ιδιοκτησίας της Μονής, βορειοανατολικα του χωριού και την με την τοποθεσία "Κληματιά" έχει χαρακτηριστεί ως μνημείο *"διότι πρόκειται για αξιόλογο μνημείο της προβιομηχανικής περιόδου, που ενσωματώνει στοιχεία λαϊκής αρχιτεκτονικής. Ο νερόμυλος συνδέεται με την οικονομική δραστηριότητα της περιοχής και είναι άρρηκτα συνδεδεμένα με τις μνήμες των κατοίκων της περιοχής"*.

## Διοικητικά στοιχεία
Ως οικισμός αναφέρεται ηδη απο τις αρχες του 16ου αιωνα με βαση τα οθωμανικα καταστιχα και επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να προσαρτάται στην τότε κοινότητα Ραδοβιζίου με την παλιά του ονομασία *Στριγανέτσι* και το 1929 στο ΦΕΚ 431Α - 12/12/1929 το όνομά του να διορθώνεται σε *Διχούνιον*. Σύμφωνα με το σχέδιο Καλλικράτης, μαζί με το Ραδοβίζι αποτελούν τη τοπική κοινότητα Ραδοβιζίου της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 απογράφονται 27 κάτοικοι.

## Εξωτερικοί σύνδεσμοι

* Ιστορικό Μονής Διχουνίου από τον ιστότοπο του Δήμου Ζίτσας
* Φωτογραφία Μονής από τον ιστότοπο https://www.greece.com/

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Έξοδος προς Δυσμάς

Το **Έξοδος προς Δυσμάς** ειναι κοινωνικό μυθιστόρημα του Mohsin Hamid, Πακιστανού συγγραφεα γεννημένου  στη Λαχώρη το 1971, ο οποίος έζησε τα μισά του χρόνια εκεί και τα υπόλοιπα στο Λονδίνο, στη Νέα Υόρκη και στην Καλιφόρνια. Μεταφράστηκε στα ελληνικά το 2019 από τον Αύγουστο Κορτώ και κυκλοφόρησε απο τις εκδόσεις Ψυχωγιός. Το βιβλίο πρωτοκυκλοφόρησε το 2017 και είναι το τέταρτο μυθιστόρημα του συγγραφέα, ενω ακόμη ονομάστηκε από την *New York Times* ως ένα από τα 10 καλύτερα βιβλία του 2017 . Συγκεκριμένα αναφέρεται στα προβλήματα της μετανάστευσης και των προσφύγων.

## Βραβεία
* Διεθνές (2018) ΒΡΑΒΕΙΟ ΛΟΓΟΤΕΧΝΙΑΣ ΤΩΝ LOS ANGELES TIMES
* Διεθνές (2017) ΥΠΟΨΗΦΙΟ ΓΙΑ ΤΟ MAN BOOKER

## Ταινία
Τον Αύγουστο του 2017, ανακοινώθηκε ότι οι αδελφοί Ρούσσο (Russo brothers) είχαν αγοράσει τα δικαιώματα για να διασκευάσουν το μυθιστόρημα και θα υπηρετήσουν ως παραγωγοί, ενώ ο Morten Tyldum προσλήφθηκε ως σκηνοθέτης. Τον Μάρτιο του 2020, η Μισέλ  και ο Μπαράκ Ομπάμα συμμετείχαν ως παραγωγοί, με τον Ριζ Άχμεντ να υποδύεται τον Σαΐντ και ο Γιαν Ντεμάνγκ να σκηνοθετεί.

## Παραπομπές


Κατηγορία:Βρετανικά μυθιστορήματα
Κατηγορία:Μυθιστορήματα του 2017
Παραβολή του Απολωλότος Προβάτου

250px|μικρογραφία|Ο Ιησούς ως ο "καλός ποιμένας"
Η **Παραβολή του Απολωλότος Προβάτου**  είναι μια από τις παραβολές του Ιησού. Εμφανίζεται στο Κατά Ματθαίον Ευαγγέλιον 18:12-14 και στο Κατά Λουκάν Ευαγγέλιον  15:3-7. Η παραβολή αναφέρεται σε έναν ποιμένα που εγκαταλείπει το κοπάδι του, αποτελούμενο από  ενενήντα εννέα πρόβατα, για να βρει αυτό που έχει χαθεί. Είναι το πρώτο μέλος μιας τριλογίας για τη λύτρωση και συγχώρηση που αφηγείται ο Ιησούς, απαντώντας στις κατηγορίες που του εξαπολύουν Φαρισαίοι και  θρησκευτικοί ηγέτες ότι συναναστρέφεται με αμαρτωλούς.

## Η Παραβολή
Τί ὑμῖν δοκεῖ; ἐὰν γένηταί τινι ἀνθρώπῳ ἑκατὸν πρόβατα καὶ πλανηθῇ ἓν ἐξ αὐτῶν, οὐχὶ ἀφεὶς τὰ ἐνενήκοντα ἐννέα ἐπὶ τὰ ὄρη, πορευθεὶς ζητεῖ τὸ πλανώμενον;

καὶ ἐὰν γένηται εὑρεῖν αὐτό, ἀμὴν λέγω ὑμῖν ὅτι χαίρει ἐπ᾿ αὐτῷ μᾶλλον ἢ ἐπὶ τοῖς ἐνενήκοντα ἐννέα τοῖς μὴ πεπλανημένοις.

οὕτως οὐκ ἔστι θέλημα ἔμπροσθεν τοῦ πατρὸς ὑμῶν τοῦ ἐν οὐρανοῖς ἵνα ἀπόληται εἷς τῶν μικρῶν τούτων

## Παραπομπές


Κατηγορία:Παραβολές του Ιησού
Δοβλά Ιωαννίνων

Η **Δοβλά** είναι ημιορεινό χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Η Δοβλά σε υψόμετρο 455 μέτρα ανατολικά της κορυφής Ζυγαριά (υψομ. 1.136 μέτρα). Το χωριό απέχει περίπου 51 χιλιόμετρα Δ.-ΝΔ. από την πόλη των Ιωαννίνων, 48 χλμ. Α.-ΒΑ. από την Ηγουμενίτσα και 52 χλμ. Δ.-ΝΔ. από την Ελεούσα (έδρα του δήμου). Αξιοθέατό του είναι το καθολικό παλιού μοναστηριού του 18ου αιώνα, το οποίο είναι αφιερωμένο στον Άγιο Ιωάννη τον Πρόδρομο. Ως οικισμός αναφέρεται επίσημα μετά την απελευθέρωση της Ηπείρου το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με την Φτέρη αποτελούν τη τοπική κοινότητα Δοβλάς της δημοτικής ενότητας Μολοσσών που υπάγεται στο δήμο Ζίτσας και σύμφωνα με την απογραφή 2011 απογράφονται 39 κάτοικοι. Οι απογραφές πραγματικού πληθυσμού (*de facto)* μετά τον Β΄Παγκόσμιο Πόλεμο είναι:

## Εξωτερικοί σύνδεσμοι

* Φωτογραφία του παλιού καθολικού από τον ιστότοπο https://www.greece.com/

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Σαμαρείτες

[250px|μικρογραφία|Σαμαρείτες γιορτάζοντας το [Εβραϊκό Πάσχα|Πάσχα]]
**Σαμαρείτες** καλούνται τα μέλη εθνοθρησκευτικής ομάδας που προέρχεται από τους Ισραηλίτες. Είναι ιθαγενείς στο Λεβάντε και προσχωρούν στον Σαμαρετανισμό, μια Αβρααμική, μονοθεϊστική  θρησκεία στους Αγίους Τόπους. Διασπορά των Σαμαρειτών βρίσκεται στη Βραζιλία, την Κούβα, την Ισπανία, την Ιταλία, την Ταϊλάνδη, τις Ηνωμένες Πολιτείες και τον Καναδά. Αυτοαποκαλούνται "Shomrey HaTorah" γνωστοί και ως "Φύλακες της Τορά", τηρώντας πρακτικές και οι τελετουργίες όπως το Σάββατο. Οι Σαμαρείτες πιστεύουν ότι η θρησκεία τους βασίζεται αποκλειστικά στην πεντάτευχο του Μωυσή που δόθηκε στους Ισραηλίτες στο όρος Σινά. Η Σαμαρειτική Τορά είναι διαφορετική από την Εβραϊκή Τορά που πιστεύεται ότι κατασκευάστηκε από τον Έσδρα και τον Νεεμία σύμφωνα με την ιστορική αφήγηση από έναν αρχιερέα των Σαμαρειτών.

Ο πληθυσμός των Σαμαρειτών συρρικνώθηκε σημαντικά στον απόηχο της αιματηρής καταστολής των Σαμαρειτικών Εξεγέρσεων (κυρίως το 525 μ.Χ. και το 555 μ.Χ.) κατά της Βυζαντινής Αυτοκρατορίας. Μέχρι τα μέσα του Μεσαίωνα, ο Εβραίος συγγραφέας και εξερευνητής Βενιαμίν της Τουδέλας υπολόγισε ότι μόνο περίπου 1.900 Σαμαρείτες παρέμειναν στην Παλαιστίνη και τη Συρία. Επί του παρόντος, ο συνολικός πληθυσμός των Σαμαρειτών ανέρχεται σε λιγότερο από 1.000 άτομα, χωρισμένος σε δύο κοινότητες: στο σαμαρικό χωριό Kiryat Luza στην κορυφογραμμή του όρους Gerizim και ένα στο Χολόν στη σαμαρική συνοικία της οδού Ben Amram 15α.

## Κείμενο και μετάφραση

* **** (= Η Εβραϊκή Πεντάτευχος των Σαμαρειτών): το κριτικό κείμενο του Gall, August von
* **[https://www.stepbible.org/version.jsp?version=SPE Samaritan Pentateuch in english]**: από τον Aleksandr Sigalov

## Βλέπε επίσης

* Η Βίβλος online

## Παραπομπές


Κατηγορία:Πληθυσμιακές ομάδες στο Ισραήλ
Κατηγορία:Εθνοθρησκευτικές ομάδες